**Мотивационно писмо – Антоанета Енчева**

Уважаеми господин Петров,

Бих желала да участвам в конкурса, за който научих по време на дисциплината ,Софтуерни процеси’ във Факултета по математика и информатика. Чрез участието си в него, ще успея да придобия теоретични и практически знания за процесите в разработката на софтуер в реална среда и ще ми позволи да развия своите умения за работа в екип. Конкурсът ще ми даде възможността също така да развия своите технически познания в сферата.

По-голям интерес проявявам към следните две теми, които ще ни бъдат представени: DevOps - когато програмистите срещат сървара, Бизнес анализ - какво иска клиента. Първата ще ми помогне да науча какво представлява поддръжката на един софтуерен продукт, процес, с който до сега не съм се сблъсквала, но имам огромното желание да науча какво представлява, и какви начини за реализация има. А втората – да разбера как по-добре да общувам с клиента и как да успея да си набява възможно най-много информация за функционалностите, които той желае да бъдат осъществени в неговото приложение.

Относно позицията, която бих желала да заемам в IT индустрията е Backend Developer. Тя ще ми позволи да развия своята креативност и да разширя своето логическо мислене. Ще имам възможността да обогатя своите умения за решаване на проблеми и да надградя своите техническите познания в тази област. Притежавам малък опит в изграждането на разпределени приложения и също така създаването и тестването на API.

Благодаря предварително за отделеното време и тази възможност!

С уважение,

Антоанета Енчева